4. การประกอบธุรกิจของแต่ละกลุ่มธุรกิจ

4.1 ธุรกิจการพัฒนาอสังหาริมทรัพย์

 

  ในปี 2553 บริษัทได้พัฒนาโครงการคอนโดมิเนียมแล้วเสร็จ
  พร้อมกับปิดการโอนห้องชุดให้กับลูกค้าทั้งหมดแล้ว 2 โครงการ ได้แก่ โครงการยู สบาย (
  พระราม 4 - กล้วยน้ำไท ) และโครงการยู ดีไลท์ แอท บางซื่อ สเตชั่น นอกจากนี้
  เพื่อให้มีความต่อเนื่องจากโครงการยู ดีไลท์ แอท ห้วยขวาง สเตชั่น
  ที่ได้เปิดขายไปแล้วตั้งแต่ไตรมาส 4 ปี 2552 ในปีนี้บริษัทจึงได้เปิดตัวโครงการใหม่เพิ่มขึ้นอีก 2
  โครงการ คือ โครงการยู ดีไลท์ แอท จตุจักร สเตชั่น และโครงการยู ดีไลท์ แอท อ่อนนุช
  สเตชั่น เฟส 1 โดยมีมูลค่าของโครงการรวมประมาณ 3,200 ล้านบาท
  ซึ่งได้รับการตอบรับจากลูกค้าเป็นอย่างดี
  ปัจจุบันบริษัทมียอดขายห้องชุดในโครงการที่อยู่ระหว่างการพัฒนา ( Backlog )
  คิดเป็นมูลค่ารวมประมาณ 3,800 ล้านบาท หรือประมาณร้อยละ 85 ของมูลค่าโครงการรวม
  ทั้งนี้ โดยจะสามารถทยอยโอนห้องชุดในโครงการดังกล่าวเพื่อรับรู้รายได้ตั้งแต่ไตรมาส 1 ปี
  2554 จนถึงไตรมาส 4 ปี 2555

  ในส่วนของโครงการปาร์ค เวนเชอร์ ซึ่งเป็นอาคารสำนักงาน และโรงแรม มีความสูงรวม 33
  ชั้น ตั้งอยู่บริเวณ หัวมุมสี่แยกถนนเพลินจิต - วิทยุ ภายใต้การพัฒนา และดำเนินการของ บริษัท
  เลิศรัฐการ จำกัด ปัจจุบัน งานโครงสร้างได้ดำเนินการแล้วเสร็จ
  และอยู่ระหว่างการตกแต่งงานภายใน โดยจะพร้อมที่จะเปิดบริการให้เช่าพื้นที่สำนักงาน
  และร้านค้าได้ในช่วงต้นไตรมาส 4 ของปี 2554 ตามแผนงานเดิมที่วางไว้

  สำหรับโครงการพัฒนาอสังหาริมทรัพย์แนวราบประเภทบ้านเดี่ยว และทาวน์เฮ้าส์
  ซึ่งบริษัทได้ร่วมลงทุนกับ บริษัท ปริญสิริ จำกัด ( มหาชน ) ภายใต้ชื่อ บริษัท ปริญเวนเจอร์
  จำกัด นั้น ได้ก่อสร้างแล้วเสร็จ
  และปิดการขายพร้อมกับโอนบ้านในส่วนที่ได้ดำเนินการพัฒนาให้แก่ลูกบ้านจนครบหมดแล้ว
  คงเหลือเพียงที่ดินเปล่าอีก 2 แปลง ดังนั้น บริษัทจึงได้ขายหุ้นปริญเวนเจอร์คืนให้แก่บริษัท
  ปริญสิริ จำกัด ( มหาชน ) เพื่อนำไปดำเนินธุรกิจต่อไป

  นอกจากนี้ บริษัทยังได้ลงทุนซื้อสิทธิการเช่าที่ดิน และอาคารอาพาร์ทเม้นท์ซึ่งตั้งอยู่บนถนนวิทยุ
  ชื่อโครงการ “ สิริอพาร์ทเม้นท์ ” จากบริษัท แสนสิริ จำกัด ( มหาชน )
  โดยมีจำนวนห้องพักรวม 18 ห้อง และมีอายุของสิทธิการเช่าเหลืออยู่ 5 ปี ทั้งนี้
  โครงการดังกล่าวตั้งอยู่ในทำเลที่ดี และทำให้บริษัทได้รับรายได้จากค่าเช่าอย่างต่อเนื่อง
  จนหมดอายุสัญญาเช่า

รายละเอียดของโครงการพัฒนาอสังหาริมทรัพย์ที่บริษัทลงทุน และดำเนินการอยู่ในระหว่างปี 2553

+-------------------+-----------+------------------+------------------+
| ปี                 | ชื่อโครงการ | รายละเอียดโครงการ | สถานะของโครงการ  |
|                   |           |                  |                  |
|                   |           |                  | ณ 31 ธันวาคม 2553 |
+===================+===========+==================+==================+
| 2552 - 2553       | โครงการ ยู | คอนโดมิเนียม 1     | ปิดการขาย         |
|                   | สบาย      | อาคาร สูง 8 ชั้น    | และโอนห้องชุด      |
| ดำเนินการภายใต้     |           | มีจำนวนรวม 139    | ในโครงก          |
| บจก. แกรนด์ ยู ลิฟวิ่ง | ( พระราม  | ยูนิต              | ารให้แก่ลูกค้าหมดแล้ว |
| ซึ่งถือหุ้น ร้อยละ      | 4 -       | ม                |                  |
| 99.98 โดย บจก.    | กล้วยน้ำไท  | ูลค่าโครงการประมาณ |                  |
| แกรนด์ ยูนิตี้         | )         | 440 ล้านบาท       |                  |
| ดิเวลล็อปเมนท์       |           |                  |                  |
+-------------------+-----------+------------------+------------------+
| 2552 - 2553       | โครงการยู  | คอนโดมิเนียม 1     | ปิดการขาย         |
|                   | ดีไลท์ แอท  | อาคาร สูง 25 ชั้น   | และโอนห้องชุด      |
| ดำเนินการภายใต้     | บางซื่อ     | มีจำนวนรวม 622    | ในโครงก          |
| บจก. แกรนด์ ยู ลิฟวิ่ง | สเตชั่น     | ยูนิต              | ารให้แก่ลูกค้าหมดแล้ว |
| ซึ่งถือหุ้น ร้อยละ      |           | ม                |                  |
| 99.98 โดย บจก.    |           | ูลค่าโครงการประมาณ |                  |
| แกรนด์ ยูนิตี้         |           | 1,100 ล้านบาท     |                  |
| ดิเวลล็อปเมนท์       |           |                  |                  |
+-------------------+-----------+------------------+------------------+
| 2552 - 2553       | โครงการยู  | คอนโดมิเนียม 4     | อยู่ระหว่างพัฒนา     |
|                   | ดีไลท์ แอท  | อาคาร สูงประมาณ   | และขาย โดย       |
| ดำเนินการภายใต้     | ห้วยขวาง   | 20 ชั้น มีจำนวนรวม  | มียอดข            |
| บจก. แกรนด์ ยู ลิฟวิ่ง | สเตชั่น     | 597 ยูนิต          | ายแล้วประมาณร้อยละ |
| ซึ่งถือหุ้น ร้อยละ      |           | ม                | 85               |
| 99.98 โดย บจก.    |           | ูลค่าโครงการประมาณ |                  |
| แกรนด์ ยูนิตี้         |           | 1,200 ล้านบาท     |                  |
| ดิเวลล็อปเมนท์       |           |                  |                  |
+-------------------+-----------+------------------+------------------+
| 2553              | โครงการยู  | คอนโดมิเนียม 2     | อยู่ระหว่างพัฒนา     |
|                   | ดีไลท์ แอท  | อาคาร สูง 29 ชั้น   | และขาย โดย       |
| ดำเนินการภายใต้     | จตุจักร     | มีจำนวนรวม 920    | มียอดข            |
| บจก. แกรนด์ ยู ลิฟวิ่ง | สเตชั่น     | ยูนิต              | ายแล้วประมาณร้อยละ |
| ซึ่งถือหุ้น ร้อยละ      |           | ม                | 99               |
| 99.98 โดย บจก.    |           | ูลค่าโครงการประมาณ |                  |
| แกรนด์ ยูนิตี้         |           | 1,900 ล้านบาท     |                  |
| ดิเวลล็อปเมนท์       |           |                  |                  |
+-------------------+-----------+------------------+------------------+
| 2553              | โครงการยู  | คอนโดมิเนียม 1     | อยู่ระหว่างพัฒนา     |
|                   | ดีไลท์ แอท  | อาคาร สูง 30 ชั้น   | และขาย โดย       |
| ดำเนินการภายใต้     | อ่อนนุช     | มีจำนวนรวม 773    | มียอดข            |
| บจก. แกรนด์ ยูนิตี้    | สเตชั่น เฟส | ยูนิต              | ายแล้วประมาณร้อยละ |
| ดิเวลล็อปเมนท์       | 1         | ม                | 65               |
|                   |           | ูลค่าโครงการประมาณ |                  |
|                   |           | 1,350 ล้านบาท     |                  |
+-------------------+-----------+------------------+------------------+
| 2550 - 2553       | โค        | พัฒนาโคร          | อ                |
|                   | รงการปาร์ค | งการอสังหาริมทรัพย์ป | ยู่ระหว่างการก่อสร้าง |
| ดำเนินการภายใต้     | เวนเชอร์   | ระเภทให้เช่าพื้นที่เพื่อ | คาดว่า จะแล้วเสร็จ  |
| บจก. เลิศรัฐการ     |           | ดำเนินธุรกิจสำนักงาน | พร้อมเ            |
|                   |           | และโรงแรม        | ปิดดำเนินการไตรมาส |
|                   |           |                  | 4 ปี 2554         |
+-------------------+-----------+------------------+------------------+
| 2553              | โครงการสิริ | อาคารอพาร์ทเม้นท์ 2 | มีอายุสัญญาเช่าที่ดิน   |
|                   | อพาร์ทเม้นท์ | อาคาร มีจำนวนรวม  | และอาคารเหลืออยู่ 5 |
| ดำเนินการภายใต้     |           | 18 ห้อง           | ปี                |
| บจก.ยูนิเวนเจอร์     |           |                  | และได้รับ          |
| แอสเซท แมนเนจเม้นท์ |           |                  | รายได้จากค่าเช่าห้อง |
+-------------------+-----------+------------------+------------------+

ภาวะการณ์แข่งขัน และการตลาด

  ถึงแม้ว่าตัวเลขทางเศรษฐกิจในปี 2553 จะแสดงให้เห็นว่า ในปีที่ผ่านมา
  เศรษฐกิจของประเทศยังมีการขยายตัวที่ดี
  แต่ปัญหาที่มาจากการเมืองในประเทศยังคงส่งผลกระทบต่อความเชื่อมั่นของนักลงทุน
  และผู้บริโภคอย่างต่อเนื่อง ถึงแม้ว่าในช่วงครึ่งปีหลัง จะมีการขยายตัว
  และก่อให้เกิดภาวะการแข่งขันกันของธุรกิจอสังหาริมทรัพย์ ประเภทคอนโดมิเนียมเพิ่มสูงขึ้น
  แต่ก็เป็นสัญญาณที่ต้องระมัดระวังไม่ให้เกิดปัญหาภาระหนี้เสียจนเกิดวิกฤติทางเศรษฐกิจเช่นเดียวกับในปี
  2540 ดังนั้น บริษัทจึงยังคงเน้นนโยบายในการดำเนินธุรกิจ
  และการขยายการลงทุนอย่างรอบคอบและระมัดระวัง
  โดยจะเลือกทำเลที่ตั้งของโครงการให้อยู่ในชุมชน มีความสะดวกในการเดินทาง
  แต่สามารถนำมาพัฒนาเป็นห้องชุด เพื่ออยู่อาศัยที่มีคุณภาพในระดับราคาปานกลาง
  และทำการตลาดกับลูกค้ากลุ่มเป้าหมาย
  ที่เป็นคนรุ่นใหม่อยู่ในช่วงต้นของวัยทำงานให้สามารถซื้อเป็นที่อยู่อาศัย หรือลงทุนได้ นอกจากนี้
  บริษัทยังคง ให้ความสำคัญกับการควบคุมต้นทุน
  และระยะเวลาในการพัฒนาโครงการให้แล้วเสร็จรวดเร็ว เพื่อให้สามารถที่จะ
  แข่งขันกับคู่แข่งขันที่อยู่ในตลาดระดับเดียวกันได้

  แหล่งที่มาของเงินลงทุน

  ในปี 2553
  บริษัทยังคงถือครองเงินสดที่ได้รับล่วงหน้าจากการให้พื้นที่เช่าในส่วนของโรงแรมของโครงการปาร์ค
  เวนเชอร์ ซึ่งจะทยอยใช้เพื่อเป็นค่าก่อสร้าง ส่วนโครงการคอนโดมิเนียม
  สัดส่วนเงินลงทุนร้อยละ 50 มาจากผู้ถือหุ้น และร้อยละ 50
  ที่เหลือมาจากสินเชื่อจากสถาบันการเงิน

  ผลกระทบต่อสิ่งแวดล้อม

  บริษัทมีนโยบายการดำเนินธุรกิจที่ตระหนักถึงความสำคัญของสิ่งแวดล้อม
  โดยแผนงบประมาณของธุรกิจการลงทุนในอสังหาริมทรัพย์ ได้ครอบคลุมถึง การประหยัดพลังงาน
  และการลดผลกระทบที่จะทำลายสิ่งแวดล้อม ดังจะเห็นได้จากโครงการ ปาร์ค เวนเชอร์
  ซึ่งเป็นโครงการพัฒนาอาคารสำนักงาน
  และโรงแรมขนาดใหญ่ที่ได้ขอให้มีการรับรองด้านมาตรฐานการรักษาสิ่งแวดล้อมจาก
  Leadership in Energy and Environmental Design ( LEED ) ในระดับ Platinum
  โดยบริษัทได้เลือกใช้วัสดุ และเทคโนโลยีในการก่อสร้างที่จะช่วยรักษาสิ่งแวดล้อม
  และประหยัดพลังงาน อาทิ กระจกหนา 3 ชั้น ซึ่งมีคุณสมบัติป้องกันการถ่ายเทความร้อน
  ระบบปรับอากาศอัจฉริยะสามารถปรับลดการ ใช้พลังงานในช่วงที่อุณหภูมิภายในเย็น
  และระบบลิฟท์โดยสารอัจฉริยะ เป็นต้น

  นอกจากนี้โครงการยู ดีไลท์ คอนโดมิเนียม
  ก็ได้เน้นให้มีการออกแบบโครงการให้มีพื้นที่สีเขียวมากกว่าที่ กฎหมายกำหนด
  เพื่อคืนพื้นที่สีเขียวให้แก่ผู้อยู่อาศัยในโครงการมากที่สุดด้วย

ธุรกิจผลิต และจำหน่ายผงสังกะสีอ๊อกไซด์

ลักษณะของผลิตภัณฑ์ 

  บริษัทดำเนินธุรกิจเป็นผู้ผลิต และจำหน่ายผงสังกะสีอ๊อกไซด์ ภายใต้เครื่องหมายการค้ารูป “
  เตาเผา ” ซึ่งใช้เป็นวัตถุดิบในอุตสาหกรรมต่างๆ
  โดยแบ่งตามระดับความบริสุทธิ์และลักษณะการใช้งานของลูกค้าได้ 3 เกรด ดังนี้

+----------+--------+------------------------+------------------------+
| ผงสังกะสี  | ควา    | กลุ่มอุตสาหกรรม           | คุณสมบัติของผงสังกะสีอ๊อกไซด์ |
| อ๊อกไซด์   | มบริสุทธิ์ |                        |                        |
|          |        |                        |                        |
| ( ZnO )  |        |                        |                        |
+----------+--------+------------------------+------------------------+
| ไวท์ซีล    | -      | อุตสาห                  | เพิ่มแรงต้านทาน แรงดึง     |
|          | 99.50% | กรรมการยางรถยนต์คุณภาพสูง | และการยึดเกาะ           |
| ( White  |        |                        |                        |
| Sea l )  |        | อุตสาหกรรมสีทาทั้งภายใน    | ป้องกันเชื้อรา             |
|          |        | และภายนอก              |                        |
|          |        |                        | รักษาโรคที่เกิดจากเชื้อรา    |
|          |        | อุตสาหกรรมอาหารสัตว์      |                        |
+----------+--------+------------------------+------------------------+
|          |        | อุตสาหกรรมสีสำหรับเรือ     | ป้องกันสนิม               |
|          |        | และเสาเหล็ก โครงเหล็ก    |                        |
+----------+--------+------------------------+------------------------+
| เรดซีล    | -      | อุตสาหกรรมยางรถยนต์      | เพิ่มแรงต้านทาน แรงดึง     |
|          | 99.00% |                        | และการยึดเกาะ           |
| ( Red    |        |                        |                        |
| Seal )   |        |                        |                        |
+----------+--------+------------------------+------------------------+
| เรดซีล -  | -      | อุตสาหกรรมยางรถยนต์ ,    | เพิ่มแรงต้านทาน แรงดึง     |
| อาร์ (    | 99.00% | รองเท้ายาง              | และการยึดเกาะ           |
| Red      |        |                        |                        |
| Seal - R |        | อุตสาหกรรมน้ำยางข้น ,     | ป้องกันน้ำยางเสื่อมสภาพ     |
| )        |        | เซรามิค                 |                        |
+----------+--------+------------------------+------------------------+

ผงสังกะสีอ๊อกไซด์ใช้เป็นส่วนประกอบในหลายอุตสาหกรรมได้แก่ การผลิตยางรถยนต์ , อาหารสัตว์ , เซรามิค เครื่องสำอางค์ และยารักษาโรค โดยอุตสาหกรรมที่มียอดการสั่งซื้อมากที่สุด คือ อุตสาหกรรมการผลิตยางรถยนต์ คิดเป็นประมาณร้อยละ 67 ของยอดการสั่งซื้อผงสังกะสีอ๊อกไซด์ทั้งหมด ทั้งนี้บริษัทมีสัดส่วนรายได้ของธุรกิจ ผลิตผงสังกะสีอ๊อกไซด์ คิดเป็นร้อยละ 47.64 ของรายได้รวมของบริษัท และบริษัทย่อยสำหรับปี 2553

  ภาวการณ์แข่งขัน และการตลาด

  จากสภาวะเศรษฐกิจภายนอก และภายในประเทศที่ฟื้นตัวขึ้นจากปี 2552 ทำให้ในปี 2553
  การผลิต ในภาคอุตสาหกรรมต่างๆ มีการเพิ่มกำลังการผลิต
  โดยเฉพาะในอุตสาหกรรมการผลิตยางรถยนต์
  ซึ่งมีการขยายกำลังการผลิตตามเศรษฐกิจภายในประเทศที่ดีขึ้น
  ส่งผลให้ปริมาณการสั่งซื้อผงสังกะสีอ๊อกไซด์ของลูกค้า
  ในอุตสาหกรรมการผลิตยางรถยนต์เพิ่มขึ้นร้อยละ 20 และในปี 2553
  ผงสังกะสีอ๊อกไซด์ที่นำเข้ามาจากต่างประเทศมีปริมาณลดน้อยลงเมื่อเปรียบเทียบกับปีที่ผ่านมา
  เนื่องจากกลุ่มลูกค้าหันมาสนใจที่จะสั่งซื้อสินค้าจากผู้ผลิตในประเทศ
  แทนเนื่องจากสินค้าที่ผลิตภายประเทศเป็นสินค้าที่มีคุณภาพดีมากกว่า
  และเป็นที่ต้องการของกลุ่มลูกค้าที่ต้องการผลิตสินค้าที่มีคุณภาพสูงออกไปจำหน่ายยังตลาดต่างประเทศโดยเฉพาะในทวีปยุโรป

  แต่อย่างไรก็ดีถึงแม้ว่าตลาดการแข่งขันจากต่างประเทศจะลดน้อยลง
  แต่สำหรับตลาดคู่แข่งภายในประเทศ ยังคงมีระดับสูง โดยเฉพาะในช่วงไตรมาสที่ 3 และ 4
  ของปี 2553 การแข่งขันได้ทวีความรุนแรงเพิ่มขึ้น ทั้งนี้ มีสาเหตุมาจากในปลายไตรมาสที่ 1
  และไตรมาสที่ 2 ราคาวัตถุดิบ Zinc Ingot ในตลาดโลกมีการปรับตัวลดลง
  จากช่วงต้นปีประมาณร้อยละ 15 ทำให้เกิดการแข่งขันด้านราคาอย่างรุนแรง และต่อเนื่อง
  ทั้งนี้เพราะทางคู่แข่ง มีการเสนอราคาขายที่ต่ำเพื่อดึงดูดความสนใจจากลูกค้า

    ดังนั้น กลยุทธ์ที่บริษัทใช้ในการแข่งขันก็คือ การบริหาร
    และควบคุมต้นทุนการผลิตให้มีประสิทธิภาพ รวมทั้ง การรักษามาตรฐานของคุณภาพสินค้า
    และการบริการให้ได้มาตรฐานในระดับที่สูงกว่าคู่แข่งในตลาด
    ซึ่งปัจจุบันบริษัทมีส่วนแบ่งการตลาดไม่น้อยกว่าร้อยละ 50 ของมูลค่าตลาดโดยรวม

การผลิต

  บริษัทมีโรงงานผลิตสังกะสีออกไซด์ 2 โรงงาน ตั้งอยู่เลขที่ 2-3 ซอยพหลโยธิน 90
  ถนนพหลโยธิน ตำบลประชาธิปัตย์ อำเภอธัญบุรี จังหวัดปทุมธานี เปิดทำการผลิตตลอด 24
  ชั่วโมง มีอัตราการใช้กำลังการผลิตจากโรงงานทั้ง 2 โรงงาน คิดเป็นร้อยละ 86 โดยปี 2553
  ทางบริษัทมีกำลังการผลิตรวมเท่ากับ 12,348 ตันต่อปี เมื่อเปรียบเทียบกับกำลังการผลิตรวม
  14,400 ตันต่อปี

  ---------------------- ---------------- ---------------- ----------------
  การผลิต                 ปี 2553           ปี 2552           ปี 2551

  กำลังการผลิตเต็มที่         14,400 เมตริกตัน   14,400เมตริกตัน    13,000 เมตริกตัน

  ปริมาณการผลิตจริง         12,348 เมตริกตัน   12,301เมตริกตัน    12,460 เมตริกตัน

  การใช้กำลังการผลิต        85.75%           85.42%           95.85%
  ---------------------- ---------------- ---------------- ----------------

  กระบวนการผลิตของบริษัทป็นระบบ French Process วัตถุดิบที่ใช้ คือ
  สังกะสีแท่งที่มีความบริสุทธิ์สูง
  ร้อยละ 99.995 ( Special High Grade Zinc Ingot )
  นโยบายการผลิตของบริษัทผลิตภัณฑ์ต้องมีคุณภาพ และเป็นไปตามมาตรฐานสากล ISO 9001
  version 2008 ที่บริษัทด้การรับรองจาก TUV NORD รวมทั้ง ต้องการ
  ลดต้นทุนการผลิตให้ต่ำสุด การใช้พลังงานที่เหมาะสม การดูแลสิ่งแวดล้อม
  รวมทั้งมาตรการลดสภาวะโลกร้อน

  เนื่องจากสังกะสีแท่งบริสุทธิ์เป็นวัตถุดิบหลักที่ใช้ในกระบวนการผลิตสังกะสีออกไซด์
  คิดเป็นปริมาณร้อยละ 80 ของวัตถุดิบที่ใช้ในการผลิตทั้งหมด
  บริษัทซื้อวัตถุดิบทั้งจากแหล่งวัตถุดิบในประเทศ และต่างประเทศดังนี้

  - แหล่งวัตถุดิบในประเทศ บริษัท ผาแดงอินดัสทรี จำกัด ( มหาชน ) ประมาณร้อยละ 51.40
  ของปริมาณการซื้อวัตถุดิบทั้งหมด

  - แหล่งวัตถุดิบต่างประเทศ ผู้ผลิตหลายรายจากประเทศญี่ปุ่น / อเมริกาใต้ ประมาณร้อยละ
  48.60 ของ ปริมาณการซื้อวัตถุดิบทั้งหมด โดยสังกะสีแท่งจากต่างประเทศ เมื่อนำมาผลิต
  เพื่อการส่งออก บริษัทจะได้รับสิทธิยกเว้นภาษีนำเข้าวัตถุดิบจากกรมศุลกากร ( 19 ทวิ )
  สำหรับอัตราภาษีการนำเข้าในปี 2552 คงที่ ร้อยละ 1

มูลค่าการสั่งซื้อวัตถุดิบภายในประเทศ และต่างประเทศ

  -------------------------- -------- -------- -------- -------- -------- --------
  แหล่งวัตถุดิบ                  ปี 2553 (          ปี 2552 (          ปี 2551 ( 
                             3 )               2 )               1 )      

                             ล้านบาท   %        ล้านบาท   %        ล้านบาท   %

  ภายในประเทศ                396.4    51.4     482      56.10    518      68.34

  ต่างประเทศ                  373.9    48.6     376.6    43.80    240      31.66

  มูลค่าการสั่งซื้อวัตถุดิบในประเทศ / 770.3    100      858.6    100      758      100.00
  ต่างประเทศ                                                               
  -------------------------- -------- -------- -------- -------- -------- --------

( 1 ) ราคาเฉลี่ยสังกะสีแท่งในตลาด LME คือ 2,111.36 USD / ตัน

( 2 ) ราคาเฉลี่ยสังกะสีแท่งในตลาด LME คือ 1,656.76 USD / ตัน

( 3 ) ราคาเฉลี่ยสังกะสีแท่งในตลาด LME คือ 1,874.62 USD / ตัน

ผลกระทบต่อสิ่งแวดล้อม

  บริษัทจัดให้มีการตรวจสอบคุณภาพอากาศจากปล่องระบายอากาศ
  และคุณภาพของอากาศบริเวณที่พนักงานปฏิบัติงานอย่างสม่ำเสมอ
  โดยบริษัทได้ว่าจ้างบริษัทที่ขึ้นทะเบียนกับกรมโรงงานอุตสาหกรรม เพื่อเก็บตัวอย่าง
  และตรวจสอบ ซึ่งผลการตรวจวัดอยู่ในเกณฑ์มาตรฐานที่กรมโรงงาน
  กระทรวงอุตสาหกรรมได้กำหนดไว้
  นอกจากนี้บริษัทได้ลงทุนติดตั้งระบบไฟฟ้าสำรองเพื่อป้องกันระบบไฟฟ้าขัดข้อง
  สามารถควบคุมกระบวนการผลิต และ ลดการสูญเสียผลิตภัณฑ์ในบรรยากาศได้อย่างมีประสิทธิภาพ
  รวมทั้งมีมาตรการซ่อมบำรุงเครื่องจักร และ / หรืออุปกรณ์ต่างๆ ให้อยู่ในสภาพพร้อมใช้งาน
  ควบคุม และบำบัดน้ำที่เกิดจากห้องตรวจสอบทางเคมี และทดสอบ ให้มีมาตรฐานตามกฎหมาย

4.3 ธุรกิจจำหน่ายเครื่องบันทึกเวลา และอุปกรณ์ระบบควบคุมที่จอดรถ

ลักษณะของผลิตภัณฑ์

  เป็นตัวแทนจำหน่ายอุปกรณ์ระบบควบคุมที่จอดรถอัตโนมัติ ( Car Parking System )
  ภายใต้ชื่อระบบ
  “ ONE SMART TOUCH ” คือ ระบบควบคุมการเข้าออกโครงการ อาคาร ลิฟท์
  ดัวยบัตรใบเดียว ซึ่งระบบนี้สามารถตอบสนองความต้องการของกลุ่มลูกค้า อาคารสำนักงาน
  โรงแรม อพาร์ทเมนต์ คอนโดมิเนียม และ อาคารที่พักอาศัยที่ต้องการความทันสมัย
  การรักษาความปลอดภัย และเพิ่มประสิทธิภาพในการบริหารจัดการพื้นที่
  สามารถควบคุมการเข้าออกอาคารสถานที่ ลิฟท์โดยสาร และลานจอดรถ
  โดยใช้บัตรสมาร์ทการ์ดเพียงใบเดียว

  เป็นตัวแทนจำหน่ายผลิตภัณฑ์เครื่องบันทึกเวลา ( Time Recording System ) และ CCTV

  ช่องทางการจัดจำหน่าย

  ธุรกิจจำหน่าย และติดตั้งอุปกรณ์ระบบควบคุมที่จอดรถ
  ใช้ช่องทางการจัดจำหน่ายตรงไปยังกลุ่มลูกค้าเป้าหมาย อาทิเช่น อาคารสำนักงาน
  โครงการบ้านจัดสรร คอนโดมิเนียม ศูนย์การค้า โรงแรม ผู้พัฒนาอสังหาริมทรัพย์ เป็นต้น

  ธุรกิจจำหน่ายเครื่องบันทึกเวลา
  ใช้ช่องทางการจัดจำหน่ายผ่านตัวแทนจำหน่ายทั่วประเทศกว่าร้อยละ 70
  ของยอดขายเครื่องบันทึกเวลา

ภาวการณ์แข่งขัน และการตลาด

  บริษัทได้ปรับปรุงระบบควบคุมที่จอดรถ เพื่อตอบสนองความต้องการของลูกค้า
  และใช้ร่วมกับเทคโนโลยี ที่มีความหลากหลายได้ โดยฐานลูกค้าหลักคือ
  กลุ่มผู้พัฒนาอสังหาริมทรัพย์ประเภทที่อยู่อาศัย อย่างไรก็ตาม ในปี 2553
  สินค้าในกลุ่มอุปกรณ์ระบบควบคุมที่จอดรถ และระบบ Access Control ได้เป็นที่รู้จัก
  และได้รับการยอมรับอย่างกว้างขวางในกลุ่มผู้บริโภคส่งผลให้มีผู้จัดจำหน่ายหลายรายเข้ามาแข่งขันในตลาด
  โดยใช้กลยุทธต่างๆ ทั้งในเรื่องของราคา ขนาด คุณสมบัติ และคุณภาพของสินค้า

การจัดหาผลิตภัณฑ์

  บริษัทจำหน่ายอุปกรณ์ควบคุมที่จอดรถ ภายใต้ผลิตภัณฑ์ของ AMANO ที่นำเข้าจากประเทศญี่ปุ่น
  และระบบ จัดเก็บรายได้ค่าบริการที่จอดรถ
  ซึ่งพัฒนาโดยทีมผู้เชี่ยวชาญของบริษัทสามารถรองรับบัตรจอดรถได้หลายรูปแบบ เช่น Barcode ,
  Proximity , Smart Card และรองรับการประทับตราส่วนลดร้านค้า

  ในปลายปี 2553 บริษัทได้เพิ่มผลิตภัณฑ์นับจำนวนช่องจอดรถที่ว่างในแต่ละพื้นที่
  ในการเข้าออกลานจอดรถ ด้วยระบบไร้สัมผัสระยะไกลด้วยคลื่นอัลตราโซนิค

ผลกระทบต่อสิ่งแวดล้อม

  เนื่องจากสินค้าส่วนใหญ่ของบริษัทเป็นการนำเข้าสินค้าสำเร็จรูปที่ผลิตภายใต้มาตรฐานการควบคุมผลกระทบ
  ต่อสิ่งแวดล้อมของประเทศผู้ผลิต เช่น ญี่ปุ่น สหรัฐอเมริกา อิตาลี และกว่าร้อยละ 70
  ของชิ้นส่วนที่ประกอบในตัวสินค้าสามารถนำกลับไปผลิตใช้ใหม่ได้